OzLabs/hebrew-wiki-articles huggingface dataset:
1913 בארצות הברית

1913 בארצות הברית הייתה השנה בה חגגה ארצות הברית 137 שנה מיום היווסדה.

== הנהגה ==
* הנשיא: ויליאם הווארד טאפט (המפלגה הרפובליקנית) עד 4 במרץ, וודרו וילסון (המפלגה הדמוקרטית)
* סגן הנשיא: התפקיד לא אויש עד 4 במרץ, תומאס מרשל (המפלגה הדמוקרטית)

== אירועים בולטים ==

4 במרץ: [[וודרו וילסון מושבע כנשיא ה-28 של ארצות הברית]]
* 3 בפברואר – נכנס לתוקף התיקון ה-16 לחוקת ארצות הברית, המסמיך את הקונגרס להטיל ולגבות מס הכנסה 
* 4 במרץ – וודרו וילסון מושבע לנשיא ה-28 של ארצות הברית 
* 15 במרץ – נשיא ארצות הברית וודרו וילסון עורך את מסיבת העיתונאים הראשונה בבית הלבן 
* 10 ביולי – בעמק המוות אשר במדבר מוהאבי נמדדו 56.7°C - הטמפרטורה הגבוהה ביותר שנמדדה אי פעם בחצי הכדור המערבי.
* 7–11 בנובמבר - סופת שלגים קשה במיוחד מכה באזור הימות הגדולות וגורמת למותם של מעל ל-250 בני אדם.
* 21 בדצמבר – מתפרסם התשבץ הראשון בכתב-העת "New York World". 
* 23 בדצמבר – נוסד הבנק המרכזי של ארצות הברית, הבנק הפדרלי (פדרל ריזרב)

== נולדו ==
* 9 בינואר – ריצ'רד ניקסון, הנשיא ה-37 של ארצות הברית (נפטר ב-1994) 
* 4 בפברואר – רוזה פארקס, פעילה בתנועה לזכויות האזרח של ארצות הברית (נפטרה ב-2005) 
* 14 בפברואר – ג'ימי הופה, ראש איגוד נהגי המשאיות בארצות הברית (נעדר מאז 1975) 
* 4 באפריל – מאדי ווטרס, מוזיקאי בלוז אמריקאי (נפטר ב-1983) 
* 20 במאי – ויליאם היולט, ממקימי היולט פקארד (HP) (נפטר ב-2001) 
* 11 ביולי – פול לינברגר, הידוע בשם העט קורדוויינר סמית, סופר מדע בדיוני אמריקאי (נפטר ב-1966) 
* 14 ביולי – ג'רלד פורד, הנשיא ה-38 של ארצות הברית (נפטר ב-2006) 
* 4 בספטמבר – סטנפורד מור, ביוכימאי אמריקאי זוכה פרס נובל לכימיה (נפטר ב-1982) 
* 12 בספטמבר – ג'סי אוונס, ספורטאי אפרו-אמריקני (נפטר ב-1980) 
* 2 בנובמבר – ברט לנקסטר, שחקן קולנוע אמריקני, זוכה פרס האוסקר (נפטר ב-1994) 
* 9 בנובמבר – הדי לאמאר, שחקנית קולנוע אמריקאית ממוצא אוסטרי (נפטרה ב-2000) 
* 10 בנובמבר – קארל שפירו, משורר יהודי אמריקאי (נפטר ב-2000)

== נפטרו ==

* 10 במרץ – הארייט טאבמן, לוחמת נגד העבדות בארצות הברית (נולדה ב-1820) 

== קישורים חיצוניים ==

*
1912 בארצות הברית

1912 בארצות הברית הייתה השנה בה חגגה ארצות הברית 136 שנה מיום היווסדה.

== הנהגה ==
* הנשיא: ויליאם הווארד טאפט (המפלגה הרפובליקנית)
* סגן הנשיא: ג'יימס שרמן (המפלגה הרפובליקנית) עד 30 באוקטובר, התפקיד לא אויש

== אירועים בולטים ==

18 באפריל: האוניה RMS Carpathia מגיעה לניו יורק עם 706 ניצולי ה[[טיטניק.]]
* 6 בינואר – ניו מקסיקו מצטרפת לארצות הברית בתור המדינה ה-47 
* 14 בפברואר – אריזונה מצטרפת לארצות הברית בתור המדינה ה-48 
* 8 בינואר – ייסוד הקונגרס הלאומי האפריקני 
* 9 בינואר – ארצות הברית פולשת להונדורס 
* 16 בפברואר – צילום הסרט הנע הראשון ממטוס על ידי Frank Trenholm Coffin מעל העיר ניו יורק 
* 1 במרץ – אלברט בארי מבצע לראשונה צניחה ממטוס 
* 3 במרץ – נוסדה הדסה, הסתדרות נשים ציוניות באמריקה 
* 12 במרץ – ז'אנט לאו מייסדת בג'ורג'יה את תנועת הצופים לבנות בארצות הברית 
* 16 במרץ – לורנס אוטס, חבר משלחת לקוטב הדרומי אשר חלה, מקריב עצמו למען חבריו, עוזב את אוהל המשלחת ואומר: "אני רק יוצא החוצה, ייתכן ואתעכב זמן מה" 
* 18 באפריל – האוניה RMS Carpathia מגיעה לניו יורק עם 706 ניצולי הטיטניק.
* 6 ביוני – התפרצות הר הגעש נובהרופטה באלסקה. ההתפרצות המתועדת השנייה בגודלה בהיסטוריה 
* 8 באוגוסט – מוקמת חברת סרטי יוניברסל 
* 14 באוגוסט – כוחות הנחתים של ארצות הברית פולשים לניקרגואה כדי לסייע לממשלה הפרו-אמריקאית שהוקמה לאחר התפטרותו של חוזה סנטוס זלייה שלוש שנים קודם לכן 
* 24 באוגוסט – אלסקה הופכת לשטח של ארצות הברית 
* 14 באוקטובר – בזמן מסע הבחירות שלו בעת שביקר במילווקי, הנשיא האמריקני לשעבר תאודור רוזוולט נורה בחזהו על ידי בעל המסבאה ג'ון שראנק. הכדור עבר דרך קופסת משקפיו ועותק של נאומו בן חמישים העמודים שקופל לשניים, לפני שפגע ברוזוולט. למרות זאת המשיך רוזוולט לנאום במשך שעה וחצי. לאחר הנאום הוא נבדק בבית חולים שם הוחלט כי הפגיעה אינה כה חמורה, וכי עדיף להשאיר את הכדור בגופו מאשר להסתכן בהסרתו.
* 5 בנובמבר – הבחירות לנשיאות ארצות הברית 1912: הסנאטור הדמוקרטי וודרו וילסון נבחר לנשיא ארצות הברית 

<gallery widths="180px" heights="120px" perrow="3">
File:ElectoralCollege1912.svg|5 בנובמבר: הבחירות לנשיאות ארצות הברית 1912: הסנאטור הדמוקרטי וודרו וילסון נבחר לנשיא ארצות הברית 
</gallery>

== נולדו ==
* 21 בינואר – קונרד אמיל בלוך, ביוכימאי אמריקאי ממוצא יהודי גרמני, חתן פרס נובל לפיזיולוגיה או לרפואה (נפטר ב-2000) 
* 28 בינואר – ג'קסון פולוק, צייר אמריקאי (נפטר ב-1956) 
* 30 בינואר – ברברה טוכמן, היסטוריונית וסופרת אמריקאית (נפטרה ב-1989) 
* 19 באפריל – גלן תיאודור סיבורג, כימאי אמריקאי שוודי, חתן פרס נובל לכימיה (נפטר ב-1999) 
* 18 במאי – פרי קומו, זמר אמריקאי (נפטר ב-2001) 
* 30 במאי – ג'וליוס אקסלרוד, ביוכימאי יהודי-אמריקאי, חתן פרס נובל לפיזיולוגיה או לרפואה (נפטר ב-2004) 
* 23 באוגוסט – ג'ין קלי, שחקן ורקדן אמריקאי (נפטר ב-1996) 
* 5 בספטמבר – ג'ון קייג', מלחין אמריקאי (נפטר ב-1992) 
* 22 בדצמבר – ליידי בירד ג'ונסון, אלמנתו של נשיא ארצות הברית לינדון ב. ג'ונסון (נפטרה ב-2007)

== נפטרו ==

* 15 באפריל – ג'ון ג'ייקוב אסטור הרביעי, איל הון וסופר מדע בדיוני אמריקני (נולד ב-1864)
* 30 במאי – ווילבור רייט, חלוץ תעופה ואחד מממציאי המטוס (נולד ב-1867) 
* 1 ביולי – הרייט קווימבי, הטייסת האמריקאית הראשונה, נהרגה בתאונת טיסה (נולדה ב-1875) 

== קישורים חיצוניים ==

*
1911 בארצות הברית

1911 בארצות הברית הייתה השנה בה חגגה ארצות הברית 135 שנה מיום היווסדה.

== הנהגה ==
* הנשיא: ויליאם הווארד טאפט (המפלגה הרפובליקנית)
* סגן הנשיא: ג'יימס שרמן (המפלגה הרפובליקנית)

== אירועים בולטים ==

* 18 בינואר – הנחיתה הראשונה על נושאת מטוסים, בסן פרנסיסקו 
* 25 במרץ – שרפה פורצת במפעל בניו יורק. באירוע נהרגים 146 אנשים.
* 23 במאי – הסניף הראשי של הספרייה הציבורית בניו יורק נפתח באופן רשמי.
* 16 ביוני – מטאוריט במשקל 772 גרם מתרסק לתוך אסם הממוקם בקרבת הכפר קילבורן שבויסקונסין.

== נולדו ==
* 6 בפברואר – רונלד רייגן, הנשיא ה-40 של ארצות הברית (נפטר ב-2004) 
* 13 במרץ – רון האבארד, סופר אמריקאי ומייסד הסיינטולוגיה (נפטר ב-1986) 
* 25 במרץ – ג'ק רובי, מאפיונר אמריקאי, רוצחו של לי הארווי אוסוואלד (נפטר ב-1967) 
* 26 במרץ – טנסי ויליאמס, מחזאי אמריקאי (נפטר ב-1983) 
* 8 באפריל – מלווין קלווין, כימאי אמריקאי, חתן פרס נובל (נפטר ב-1997) 
* 8 במאי – רוברט ג'ונסון, מוזיקאי בלוז אמריקאי (נפטר ב-1938) 
* 17 במאי – קלארק קר, כלכלן וסוציולוג אמריקאי (נפטר ב-2003) 
* 27 במאי – יוברט המפרי, סגן נשיא ארצות הברית (נפטר ב-1978) 
* 13 ביוני – לואיס אלוורז, פיזיקאי אמריקאי, חתן פרס נובל לכימיה (נפטר ב-1988) 
* 25 ביוני – ויליאם סטיין, ביוכימאי אמריקאי, זוכה פרס נובל לכימיה (נפטר ב-1980) 
* 16 ביולי – ג'ינג'ר רוג'רס, שחקנית ורקדנית אמריקאית (נפטרה ב-1995) 
* 2 בספטמבר – פלויד קאונסל, מוזיקאי בלוז אמריקאי (נפטר ב-1976) 

== נפטרו ==

* 29 באוקטובר – ג'וזף פוליצר, עיתונאי ומו"ל אמריקאי ממוצא הונגרי (נולד ב-1847)

== קישורים חיצוניים ==

*
1910 בארצות הברית

1910 בארצות הברית הייתה השנה בה חגגה ארצות הברית 134 שנה מיום היווסדה.

== הנהגה ==
* הנשיא: ויליאם הווארד טאפט (המפלגה הרפובליקנית)
* סגן הנשיא: ג'יימס שרמן (המפלגה הרפובליקנית)

== אירועים בולטים ==

* 4 בינואר – החל את תפקידו כמושל מדינת איווה הדמוקראט מוזס אלכסנדר, היהודי הראשון שנבחר לכהן כמושל בארצות הברית. 
* 15 באפריל – מפקד האוכלוסין האמריקאי לשנת 1910 קובע כי אוכלוסיית תושבי ארצות הברית מונה כ-92,228,496 בני אדם.
* 11 במאי – הקונגרס האמריקאי משנה את המעמד של שמורת היער גליישר שבמדינת מונטנה לפארק לאומי בחוק שנחתם בקונגרס בידי הנשיא ויליאם הווארד טאפט.
* 15 במאי – נוסדה העיר לאס וגאס במדינת נבדה שבארצות הברית 
* 20 באוגוסט – פרצה שריפת היער הגדולה בוושינגטון, איידהו ומונטנה.

== נולדו ==
* 9 בפברואר – אנה סוקולוב, רקדנית וכוריאוגרפית יהודיה-אמריקאית. (נפטרה ב-2000) 
* 9 באפריל – אברהם ריביקוף, פוליטיקאי יהודי-אמריקאי (נפטר ב-1998) 
* 27 באפריל – ג'ואן בנט, שחקנית אמריקאית (נפטרה ב-1990)
* 4 ביולי – גלוריה סטיוארט, אמנית אמריקאית (נפטרה ב-2010)
* 5 ביולי – רוברט ק. מרטון, סוציולוג אמריקאי (נפטר ב-2003) 
* 1 באוקטובר – בוני פארקר, פורעת-חוק אמריקאית (נהרגה 1934) 

== נפטרו ==

[[מארק טוויין]]
* 21 באפריל – מארק טוויין, סופר אמריקאי (נולד ב-1835) 
* 5 ביוני – או. הנרי (ויליאם סידני פורטר), סופר אמריקאי (נולד ב-1862) 

== קישורים חיצוניים ==

*
מלחמת הסמים במקסיקו

מלחמת הסמים במקסיקו היא מלחמה מתמשכת בין קרטלי הסמים המקסיקניים, שנלחמים זה בזה על השליטה בסחר הסמים באזורים מסוימים, וכן בגורמי אכיפת החוק במקסיקו המנסים באופן מתמיד לצמצם את היקף הסחר בסמים.

== רקע ==
למרות שקרטלי הסמים המקסיקניים קיימים עשרות שנים, הם הפכו לבעלי השפעה רבה רק לאחר דעיכת ההשפעה של קרטלי הסמים של קולומביה בשנות ה-90. קרטלי הסמים המקסיקנים שולטים בשוק הסמים הסיטונאי בארצות הברית. מעצרים של ראשי הקרטלים, במיוחד בקרטל טיחואנה ובקרטל המפרץ, הובילו לגל אלימות כאשר הקרטלים ניסו להשתלט על נתיבי הסחר של הסמים בין מקסיקו לארצות הברית.

מקסיקו, אחת מהמדינות הגדולות ביותר בייצור ובייצוא של סמים, היא היצואנית העיקרית של חשיש לארצות הברית ואחת מהיצואניות הגדולות ביותר של הסם המסוכן מתאמפטמין לארצות הברית. אף על פי שמקסיקו מייצרת רק אחוז קטן מסך כל ההרואין בעולם, היא אחת מהייצואניות הגדולות ביותר של הרואין לארצות הברית. ההערכה היא כי קרטלי הסמים המקסיקנים מייצאים קרוב ל-70% מהסמים בארצות הברית.

מחלקת המדינה האמריקנית העריכה כי 90% מהקוקאין אשר מיוצא לארצות הברית מוברח דרך מקסיקו, ומיוצר ברובו בקולומביה, וכי כמות הרווחים שהקרטלים גורפים ממכירה סיטונאית של הסם הם בין 13.6 ל-48.4 מיליארד דולר אמריקני בשנה. עם השנים חלה עליה הדרגתית בכמות סוחרי הסמים המקסיקנים אשר מבריחים כספים בחזרה לתוך מקסיקו באמצעות מכוניות ומשאיות, ככל הנראה עקב האפקטיביות הרבה של המאמצים האמריקנים לנטר העברות כספים אלקטרוניות.

מעל ל-28,000 אנשים בסך הכל נהרגו בין דצמבר 2006 לנובמבר 2010 כתוצאה מהסכסוך האלים בין קרטלי הסמים לגורמי אכיפת החוק במקסיקו. העיר סיודאד חוארס במקסיקו קיבלה בשנת 2009 את התואר המפוקפק "בירת הרצח העולמית" והפכה לעיר המסוכנת בעולם בעקבות מספרם הרב ביותר של מקרי הרצח ביחס לאוכלוסייה.

==ראו גם==
* נרקוקורידו
* נרקו-טרור
* המלחמה בסמים

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:סחר בסמים
קטגוריה:מלחמות מקסיקו
קטגוריה:מקסיקו: סמים
זוהיר פרנסיס

זוהיר פרנסיס (בערבית: زهير فرنسيس, תעתיק מדויק: זהיר פרנסיס) (נולד ב- 7 במרץ 1965) הוא זמר ערבי ישראלי.

נולד בחיפה לפיירוז ולבישארה הלבנוני, וגדל בוואדי ניסנאס. למד בתיכון הכרמליתי בעיר. הוא למד מוזיקה אצל חכמת שהין (אביו של המוזיקאי סימון שאהין) ואצל וליד גאנם, ובקונסרבטוריון למוזיקה בחיפה.

פרנסיס הוציא תשעה אלבומים. בשנת 2010 זכה בתואר זמר השנה של תחנת הרדיו קול ישראל בערבית.

== קישורים חיצוניים ==

קטגוריה:זמרים השרים בערבית
קטגוריה:זמרים ערבים ישראלים
קטגוריה:ישראלים שנולדו ב-1965
בית ח'ליפה

בית ח'ליפה (בערבית: آل خليفة, "אאל ח'ליפה") היא המשפחה השלטת בבחריין.

== היסטוריה ==
אבי המשפחה, אחמד אבן מוחמד אבן ח'ליפה אאל ח'ליפה, היה שליט קטר ובחריין במהלך המאה ה-18. בשנת 1865 פרצה מלחמת קטר-בחריין בין בית ח'ליפה לבין בית ת'אני על השליטה בחצי האי קטר. בית ת'אני הקטרי הנחיל תבוסה לבחריינים. אך הסכסוך לא נגמר, היו איונים בין בחריין, קטר, וערב הסעודית שכל אחת מהמדינות תבעה עליהם ריבונות ואיי חוואר שהיו כ-100 שנה בשליטה קטרית עברו עם הכרזות העצמאות לידי בחריין.

== שליטים ==
רשימת שליטים, אמירים ומלכים:
*אחמד אבן מוחמד אבן ח'ליפה אאל ח'ליפה – חכים בחריין ה-1
*עבדאללה בן אחמד אאל ח'ליפה – חכים בחריין ה-2
*סלמאן בן אחמד אאל ח'ליפה – חכים בחריין ה-3
*ח'ליפה בן סלמאן אאל ח'ליפה – חכים בחריין ה-4
*מוחמד בן ח'ליפה אאל ח'ליפה – חכים בחריין ה-5, 6, 8
*עלי בן ח'ליפה אאל ח'ליפה – חכים בחריין ה-7
*מוחמד בן עבדאללה אאל ח'ליפה – חכים בחריין ה-9
*עיסא בן עלי אאל ח'ליפה – חכים בחריין ה-10
*חמד בן עיסא אאל ח'ליפה – חכים בחריין ה-11
*סלאמן בן חמד אאל ח'ליפה – חכים בחריין ה-12
*עיסא בן סלמאן אאל ח'ליפה – חכים בחריין ה-13, אמיר בחריין ה-1
*חמד בן עיסא אאל ח'ליפה – אמיר בחריין ה-2, מלך בחריין ה-1

*
קטגוריה:ערכים שבהם תבנית בריטניקה אינה מתאימה
קטגוריה:שמות משפחה ערביים
ח'ליפה
קטגוריה:מלכי בחריין
פאול אשרסון

פאול פרידריך אוגוסט אשרסון (לעיתים אשרזון; בגרמנית: Paul Friedrich August Ascherson; 4 ביוני 1834 - 6 במרץ 1913) היה בוטנאי גרמני, שתרם רבות לחקר צמחיית המזרח התיכון.

== חייו ==
אשרסון נולד בברלין, בירת גרמניה בשנת 1834 כבן של יועץ רפואה. בשנת 1850 החל גם הוא בלימודי רפואה באוניברסיטת הומבולדט של ברלין, אך במהרה החל לגלות עניין גובר בבוטניקה. בשנת 1855 הוענק לו דוקטורט על חיבורו שעסק בצמחיית מרקיזות ברנדנבורג, חבל ארץ בגרמניה של ימינו. 

לאחר מכן עסק בחקר צמחיית אזור סקסוניה. ב-1860 התמנה לעוזר בגן הבוטני של ברלין, וחמש שנים לאחר מכן החל לעבוד גם בעשבייה המלכותית. במקביל קוּדם לדרגת פרופסור בתחום גאוגרפיה של צמחים. החל משנת 1873 היה אשרסון שותף למספר משלחות מחקר לאפריקה ולמזרח התיכון, וחקר את הצמחים בקברות הפרעונים. בצוותא עם הבוטנאי גאורג שווינפורט כתב את "איור הצומח של מצרים" (1887). 

אשרסון היה שותף לחיפוש אם החיטה, ששבה והתגלתה על ידי אהרון אהרונסון.

==הנצחה==
הקיצור Asch. או Aschers. המובאים לאחר שם של מין ביולוגי, מציינים שמין זה התגלה על ידי אשרסון. 

שמו של אשרסון הונצח במספר שמות צמחים בארץ-ישראל, ביניהם:
*פקטורובסקיית אשרסון - צמח זעיר ממשפחת הפרפרניים
*שום אשרסון - גאופיט ממשפחת הנרקיסיים, מין אנדמי לספר המדבר בארץ-ישראל

==לקריאה נוספת==
* דוד הלר ועזריה אלון, (1983). החי והצומח של ארץ ישראל כרך 1, עמוד (56), הוצאת משרד הביטחון, תל אביב.

==קישורים חיצוניים==

* מייק לבנה, על [http://www.wildflowers.co.il/hebrew/tiulimReadMore.asp?ID=246 מהלך גילוי אם החיטה] באתר 'צמח השדה'
* 
* 

==הערות שוליים==

קטגוריה:בוטנאים גרמנים
קטגוריה:ארץ ישראל: חוקרי טבע

קטגוריה:גרמנים שנולדו ב-1834
קטגוריה:גרמנים שנפטרו ב-1913
הסמוראי

הסמוראי (צרפתית: Le Samouraï) הוא סרט מתח צרפתי מינימליסטי שביים ז'אן-פייר מלוויל בשנת 1967. את הדמות הראשית, ג'ף קוסטלו, רוצח שכיר, מגלם אלן דלון.

==עלילה==
הסרט מספר על אחד הרוצחים הבודדים ביותר והמקצועיים ביותר, ג'ף קוסטלו, מרגע הכנתו למשימתו הבאה – להרוג בחור בשם מרטי, בעל מועדון לילה.

הסרט מתחיל בדירתו של קוסטלו, דירה פשוטה וקרירה. ג'ף שוכב על מיטתו, מעשן סיגריה, על-יד ציפור הכלואה בכלוב אפור באמצע הדירה.
רשימת השחקנים בסרט מופיעה בסוף ונגמרת על ידי ציטוט, המוקדש לסמוראי העתיק בושידו (ספר הסמוראי), שלמעשה הומצא על ידי מלוויל עצמו: "אין בדידות יותר גדולה מזו של הסמוראי, אלא אם כן זו הבדידות של הנמר בג'ונגל...אולי...".

קוסטלו יוצא מדירתו והולך למועדון לילה, להרוג את קורבנו בדם קר, אך ברגע שהוא עוזב את הזירה, הוא פוגש בדרכו את נגנית הפסנתר היפהפייה של המקום, ואלרי (אותה מגלמת השחקנית קטי רוזייה).

כאשר הוא נתפס על ידי מפקח המשטרה (אותו מגלם השחקן פרנסואה פרייה), קוסטלו, אשר האליבי שלו תוכנן בקפידה – בעיקר בזכות עזרת חברתו, ג'יין (אותה מגלמת השחקנית נטלי דלון)- הולך הביתה, וזאת לאחר שוואלרי (איתה ג'ף מפתח מערכת יחסים קלה לאורך הסרט) טוענת בפני המשטרה, מסיבות לא ידועות, שהוא לא מוכר לה.

כאשר נראה כי קוסטלו יצא מכל סכנה, הוא הולך להתעמת עם אחד ממעסיקיו, שבמקום לשלם לו על עבודתו, מנסה להרוג אותו ולנער מעליו את מפקח המשטרה, שעדיין מאמין כי קוסטלו הוא הרוצח. המשטרה עוקבת אחרי ג'ף, הפצוע בזרועו הימנית, וכתוצאה נוצרת סצנת מרדף ארוכה ומדהימה ברחבי הרכבת התחתית בפריז.

לאחר נפתולי העלילה, קוסטלו מוצא עצמו עם משימה חדשה: להרוג את ואלרי, נגנית הפסנתר מהמועדון לילה. ג'ף חוזר למועדון. לעומת הפעם הראשונה בה ג'ף ניסה לא להראות על ידי הקהל, הפעם הוא מגיע לעיני כולם, מניח את כובעו במלתחה, מניח את כפפותיו הלבנות בפני כולם והולך ישירות אל ואלרי, המנגנת על הפסנתר בבר ומפנה את אקדחו אליה. למרות נסיונותיה לשכנעו לעזוב, קוסטלו נשאר במקומו ולבסוף נורה על ידי שוטר, עוד לפני שהספיק להרוג את ואלרי. כשמפקח המשטרה מרים את אקדחו של ג'ף ופותח אותו, הוא מגלה שלא היו כדורים באקדח.

==סגנון מלוויל==
"הסמוראי" הוא אחד מסרטיו הטובים של מלוויל. תוך כדי שימוש במוטיבים מ"הסרט האפל" (פילם נואר/פילם פוליסייר), הסרט מראה סגנון מעודן, מאוד מסוים ואווירה מדויקת שמראה בצורה מושלמת את הנושא העיקרי של הסרט, שכמעט יותר חשוב מהעלילה עצמה: הבדידות של הגיבור, שנבגד על ידי חבריו ושותפיו (למעט השחקנית ג'יין), וחוסר האפשרות שלו לחיות (אשר מופיע כמוטיב חוזר בסרטיו של מלוויל). סוף הסרט "הסמוראי" יכול להראות כדרכו של מלוויל להציג את רעיונו: קוסטלו, שהבין שהוא לא יכול לברוח יותר מהמשטרה ולבסוף גם לא מצליח להרוג את ואלרי, כלומר נכשל במשימתו, מעדיף למות. הסצנה הזו יכולה להראות כמעט כהתאבדות.

הדממה, מרכיב נוסף מאוד דומיננטי בסרט, אשר מתחילה כבר בסצנה הראשונה בסרט (שהיא למעשה חיזיון שהיה למלוויל ונתן לו השראה לכתוב את כל שאר התסריט: אדם, שוכב במיטתו, עם ציפור כלואה על-ידו). קוסטלו הוא לא אדם המרבה לדבר; הוא מעדיף לפעול. הוא נהיה דמות כריזמטית אך מסתורית. (המוזיקה המקורית הנהדרת של פרנסואה דה רובה, גם עוזרת לאווירת המסתורין סביב הגיבור). ביתו כמעט ריק, החברה הייחודית שלו, ציפור קטנה בכלוב והחברה שלו, שלמרות שאוהבת אותו, יש לה גבר אחר בחייה.

בגדיו של הגיבור, מעיל הגשם הבז' האלגנטי שלו וכובע, באים ישירות כהשראה מסרט האפל האמריקאי, שמלוויל אהב מאוד והכיר היטב.

==לקריאה נוספת==
* 

==קישורים חיצוניים==

קטגוריה:סרטי מתח צרפתיים
קטגוריה:סרטי 1967
2Pac Live

2Pac Live הוא אלבום הופעה של הראפר האמריקאי טופאק שאקור. הוא ראה אור ב-6 באוגוסט 2004 על ידי חברת התקליטים Koch Records, והוא אלבום ההופעה הראשון של שאקור.
האלבום מכר 400,000 עותקים על פי Nielsen Soundscan.

== רשימת השמעה ==
# Live Medley
# Intro
# Ambitionz az a Ridah
# So Many Tears
# Troublesome
# Hit 'Em Up
# Tattoo Tears
# Heartz of Men
# All Bout U
# Never Call U Bitch Again
# How Do U Want It
# 2 of Amerikaz Most Wanted
# California Love

==קישורים חיצוניים==

קטגוריה:אלבומי טופאק שאקור
קטגוריה:אלבומי הופעה באנגלית
קטגוריה:אלבומי הופעה שהתפרסמו לאחר מות מבצעיהם
המלחמה בצפון-מערב פקיסטן

המלחמה בצפון-מערב פקיסטן היא סכסוך מזוין בין הכוחות המזוינים של פקיסטן לקבוצות מיליטנטים אסלאמיות, המורכבות מאנשי שבטים, חברי טליבאן וחברי מוג'אהדין. העימות החל ב-2004 לאחר שהצבא הפקיסטני ניסה לתפוס חברי אל-קאעידה באזור הררי בשם ווזיריסטן. המבצע גרם להתקוממות מזוינת מצד המקומיים, ובעקבותיו נהרגו 7,000 אזרחים ויותר מ-3,440,000 אזרחים נאלצו לנטוש את בתיהם.

לאחר ההתקפות ב-11 בספטמבר 2001, הודיעה ממשלת פקיסטן על רצונה להילחם בטליבאן, בעוד שתמכה בהם עד אז באפגניסטן. האסטרטגיה של ממשלת פקיסטן השתנתה מספר פעמים בין ניסיונות שלום לבין חידוש התקפות. מיד לאחר תחילת הלחימה, נחתמו הסכמי שלום, ואז התחדשו פעולות האיבה בשנת 2007. כאשר המורדים הרחיבו את שטחם, ניסיונות הפסקת אש כושלים התרחשו בתחילת 2009, השנה שנחשבה נקודת מפנה בסכסוך הצבא השתלט ביוני 2009 על עֶמֶק סוואט והוכפלו הפעולות הצבאיות באזורי השבטים, עד להשתלטות מוחלטת על הרוב המוחלט של שטחי המורדים בשנת 2016.

משנת 2004 עד 2018 הותקפו יעדים בפקיסטן בידי ארצות הברית כחלק מהלחימה. ב-1 במאי 2011, לאחר חיסולו של אוסאמה בן לאדן, מנהיג ארגון אל-קאעידה, שהסתתר בבית מסתור באותו הזמן באבוטאבאד : 

נשיא ארצות הברית ברק אובמה הכריז שהמטרה המרכזית במלחמה הושגה. לאחר מבצע חנית נפטון, בו הרגו את אוסאמה בן לאדן, הורעו היחסים ונפסק רוב שיתוף הפעולה בין פקיסטן וארצות הברית.

המלחמה דילדלה את משאבי כוח האדם של פקיסטן, והתוצאות הראו השפעה עמוקה על כלכלתה.

עד 2014, שיעורי הנפגעים מהטרור במדינה כולה ירדו ב-40% בהשוואה ל-2011–2013, כאשר ירידות גדולות עוד יותר נרשמו בצפו- מזרח המדינה. הפחתת פעולות האיבה שינתה בסופו של דבר את הסכסוך ממלחמה לסכסוך בעצימות נמוכה יחסית.

בשנת 2017, פקיסטן החלה בבניית גדר לאורך הגבול באורך 2,611 קילומטר (1,622 מייל) עם אפגניסטן כדי למנוע התקפות מיליטנטיות חוצות גבולות. עד אוגוסט 2021, הושלם 90% מגדר הגבול בין שתי המדינות.

== ראו גם ==
* מבצע נחישות טבועה
* תקיפות אוויריות של ארצות הברית בפקיסטן

== לקריאה נוספת ==
* 
* 
* 

==קישורים חיצוניים==

* [https://web.archive.org/web/20091008000837/http://www.dawn.com/wps/wcm/connect/dawn-content-library/news/specials מאבק בטליבאן: איפה זה נעצר? סיקור מתמשך]
* [https://www.webcitation.org/6U6qxDUBy?url=http://dunyanews.tv/index.php/en/Pakistan/245505-ZarbeAzb-90-area-recovered-1198-terrorists-ki "זרב-א-אזב: 90% שטח התאושש, 3400 מחבלים נהרגו" . 14 בנובמבר 2014]
* [https://www.longwarjournal.org/archives/2016/04/pakistan-claims-senior-ttp-commander-captured-in-north-waziristan.php "פקיסטן טוענת שמפקד בכיר ב-TTP נתפס בצפון ווזיריסטן | יומן המלחמה הארוך של FDD" . www.longwarjournal.org]

קטגוריה:קצרמר טרור
קטגוריה:מלחמות פקיסטן
קטגוריה:המלחמה העולמית בטרור
קטגוריה:מלחמות ארצות הברית
קטגוריה:נשיאות ברק אובמה
קטגוריה:נשיאות דונלד טראמפ
קטגוריה:נשיאות ג'ו ביידן
1909 בארצות הברית

1909 בארצות הברית הייתה השנה בה חגגה ארצות הברית 133 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית) עד 4 במרץ, ויליאם הווארד טאפט (המפלגה הרפובליקנית)
* סגן הנשיא: צ'ארלס וורן פיירבנקס (המפלגה הרפובליקנית) עד 4 במרץ, ג'יימס שרמן (המפלגה הרפובליקנית)

== אירועים בולטים ==

31 בדצמבר: [[גשר מנהטן נחנך ונפתח לתנועת כלי רכב]]
* 28 בינואר – צבא ארצות הברית יוצא מקובה לאחר ששהה שם ממלחמת ארצות הברית–ספרד (1898)
* 12 בפברואר – האיגוד הלאומי לקידום אנשים צבעוניים (NAACP) נוסד, לציון 100 שנה להולדתו של אברהם לינקולן.
* 22 בפברואר – הצי הלבן הגדול חוזר להמפטון רודס לאחר שהקיף את כל העולם.
* 4 במרץ – ויליאם הווארד טאפט מושבע כנשיא ה-27 של ארצות הברית.
* 23 במרץ – תאודור רוזוולט עוזב את ניו יורק למשלחת סמיתסוניאן - רוזוולט. 
* 11 בנובמבר – הצי האמריקני חונך את בסיס את חיל הים בפרל הארבור שבהוואי.
* 18 בנובמבר – ארצות הברית פולשת לניקרגואה לאחר ש-500 מהפכנים (בהם 2 אמריקאים) מוצאים להורג בהוראת הדיקטטור חוזה סנטוס זלאייה.
* 31 בדצמבר – גשר מנהטן נחנך ונפתח לתנועת כלי רכב

== נולדו ==
* 11 בפברואר – ג'וזף ל. מנקייביץ', תסריטאי, במאי ומפיק יהודי-אמריקאי, זוכה ארבעה פרסי אוסקר (נפטר ב-1993) 
* 30 במאי – בני גודמן, נגן קלרינט, חלוץ ג'אז אמריקאי (נפטר ב-1986) 
* 24 ביוני – מילטון קייטימס, מנצח אמריקאי (נפטר ב-2006) 

== נפטרו ==
[[ג'רונימו]]
* 10 בינואר – ג'ון קונס, סנאטור ארצות הברית (נולד ב-1821) 
* 17 בפברואר – ג'רונימו, לוחם אפאצ'י (נולד ב-1829) 
* 28 באפריל – פרדריק הולברוק, מושל ורמוט (נולד ב-1813) 
* 15 באוקטובר – ויליאם לינדסי, סנאטור ארצות הברית (נולד ב-1835) 
* 20 בדצמבר – ויליאם אלכסנדר האריס, סנאטור ארצות הברית (נולד ב-1841) 

== קישורים חיצוניים ==

*
1908 בארצות הברית

1908 בארצות הברית הייתה השנה בה חגגה ארצות הברית 132 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית)
* סגן הנשיא: צ'ארלס וורן פיירבנקס (המפלגה הרפובליקנית)

== אירועים בולטים ==

* 10 בפברואר – הצבא האמריקני חותם עם האחים רייט על חוזה לאספקת מטוסים 
* 18 בפברואר – ההגירה מיפן נאסרת בארצות הברית.
* 4 במרץ – בשריפה שמתרחשת בבית הספר קולינווד באזור קליבלנד שבאוהיו נהרגים 174 בני אדם.
* 23 באפריל – נשיא ארצות הברית תאודור רוזוולט מקים בצו נשיאותי, את צבא המילואים של ארצות הברית (U.S. Army Reserve) 
* 12 באוגוסט – מפעל המכוניות פורד מייצר את המכונית הראשונה מדגם פורד מודל T בייצור המוני.
* 27 בספטמבר – מכוניות הפורד מודל T הראשונה עזבה את שטח המפעל של פורד בדטרויט.
* 14 באוקטובר – קבוצת הבייסבול שיקגו קאבס מנצחת באליפות העולם של 1908 את הדטרויט טייגרס. הם לא הצליחו לעשות זאת מאז.
* 3 בנובמבר – הבחירות לנשיאות ארצות הברית 1908: הסנאטור הרפובליקני ויליאם הווארד טאפט נבחר לנשיא ארצות הברית 

<gallery widths="180px" heights="120px" perrow="3">
File:1908 Ford Model T.jpg|12 באוגוסט: מפעל המכוניות פורד מייצר את המכונית הראשונה מדגם פורד מודל T בייצור המוני.
File:ElectoralCollege1908.svg|3 בנובמבר: הבחירות לנשיאות ארצות הברית 1908: הסנאטור הרפובליקני ויליאם הווארד טאפט נבחר לנשיא ארצות הברית 
</gallery>

== נולדו ==
* 15 בינואר – אדוארד טלר, פיזיקאי אמריקאי (נפטר ב-2003) 
* 9 במרץ – מיקי ספיליין, סופר מתח אמריקאי (נפטר ב-2006) 
* 1 באפריל – אברהם מאסלו, פסיכולוג יהודי אמריקאי (נפטר ב-1970) 
* 5 באפריל – בטי דייוויס, שחקנית קולנוע אמריקאית (נפטרה ב-1989) 
* 22 באפריל – לואיס ל'אמור, סופר אמריקאי פורה (נפטר ב-1988) 
* 25 באפריל – אדוארד מורו, עיתונאי רדיו וטלוויזיה אמריקאי (נפטר ב-1965) 
* 29 באפריל – ג'ק ויליאמסון, סופר מדע בדיוני אמריקאי (נפטר ב-2006) 
* 23 במאי – ג'ון ברדין, פיזיקאי אמריקאי, חתן שני פרסי נובל לפיזיקה (נפטר ב-1991) 
* 30 במאי – מל בלאנק, מדבב סרטי אנימציה אמריקאי (נפטר ב-1989) 
* 31 במאי – דון אמיצ'י, שחקן קולנוע אמריקאי (נפטר ב-1993) 
* 8 באוגוסט – ארתור גולדברג, פוליטיקאי ומשפטן יהודי-אמריקאי (נפטר ב-1990) 
* 27 באוגוסט – לינדון ג'ונסון, נשיא ארצות הברית (נפטר ב-1973) 
* 15 בנובמבר – ג'וזף מקארתי, סנטור אמריקני (נפטר ב-1957) 
* 22 בנובמבר – נתן אקרמן, פסיכיאטר אמריקני, מחלוצי הטיפול המשפחתי (נפטר ב-1971) 

== נפטרו ==

[[גרובר קליבלנד]]
* 24 ביוני – גרובר קליבלנד, הנשיא ה-22 וה-24 של ארצות הברית (נולד ב-1837) 

== קישורים חיצוניים ==

*
אנייס ורדה

אנייס ורדה
אנייס ורדה, (בצרפתית: Agnès Varda; 30 במאי 1928 – 29 במרץ 2019) הייתה במאית צרפתייה ופרופסור בבית הספר האירופי הבינתחומי להשכלה גבוהה - EGS בשווייץ. הסרטים, הצילומים ויצירותיה של ורדה התמקדו בדוקו ריאליזם, בנושאים פמיניסטיים וחברתיים עם סגנון אקספרימנטלי מובהק.

==ביוגרפיה==
ורדה נולדה באיקסל, בלגיה, בשם ארלט ורדה, בתם של כריסטין לבית פאסקה ושל אז'ן ז'אן ורדה (אבגניוס יואניס ורדה) שהיה מהנדס<ref></ref> אמה הייתה צרפתייה ואביה פליט יווני מסמירנה (איזמיר) שבאסיה הקטנה.

ורדה למדה במגמת צילום בבית הספר הלאומי הגבוה לאמנויות היפות לפני שהתקבלה לעבודה כצלמת עבור Théâtre National Populaire בפריז. היא אהבה צילום אך התעניינה במעבר לקולנוע. אחרי שצילמה מספר ימים עיירת דייג קטנה בצרפת בשביל חבר שחלה ולא יכול היה להגיע לשם בעצמו - החליטה ורדה לצלם סרט באורך מלא משלה: ב-1954 יצא סרטה הראשון של ורדה הקצה הצר המתאר את סיפורם של זוג המתמודד עם בעיות זוגיות בעיירת דייגים קטנה. סרט זה כלל בסגנונו את המאפיינים של הגל החדש.

למרות קווי הדמיון לגל הצרפתי החדש, סרטיה של ורדה שויכו יותר לתנועת הסופרים והקולנוענים שנקראה הגדה השמאלית ביחד עם כריס מרקר, אלן רנה, מרגריט דיראס, אלן רוב-גרייה,ז'אן קיירול והנרי קולפי. כמו ב"גל הצרפתי החדש" נהגו חבריה לשתף פעולה לעיתים קרובות.

ורדה הייתה נשואה לבמאי הצרפתי ז'אק דמי מ-1962 עד מותו ב-1990.
היא הייתה אחת מחמשת האנשים שהגיעו להלווייתו של ג'ים מוריסון בבית הקברות פר לשז בפריז.

נפטרה בפריז ב-29 במרץ 2019.

==פילמוגרפיה חלקית==
ורדה ביימה כ-60 סרטים.
* הקצה הצר (1955)
*1962- Cléo de 5 à 7 (קליאו מחמש עד שבע) 
*1965 - Le Bonheur (האושר)
*1966 -Les Créatures (בשוודית: Varelserna ) (היצורים) 
*1976 Daguerreotypes דאגרוטיפים 
*1977 -L'Une chante, l'autre pas (האחת שרה, האחרת לא)
*1985- Sans toit ni loi (עוברת אורח) 
*1991 - Jacquot de Nantes (ז'אקו איש נאנט) 
*1994 - Les Cent et une nuits de Simon Cinéma מאה ואחת שנותיו של סימון סינמה
*2000 - Les glaneurs et la glaneuse (המלקטים והמלקטת)
*2002 - Les Glaneurs et la glaneuse... deux ans après (המלקטים והמלקטת...כעבור שנתיים) 
*2017 - Visages Villages (אנשים ומקומות)
*2019 - Varda par Agnès (אנייס על ורדה)

==קישורים חיצוניים==

* 

* [https://takriv.net/issue/גיליון-19/ אנייס ורדה. השראה, יצירה, שיתוף], "תקריב" 19, דצמבר 2019
* 
* 
* יעל שוב, [https://timeout.co.il/תרבות/קולנוע-סרטים/אנייס-ורדה-רטרוספקטיבה "הסבתא של הגל החדש" היא צפיית החובה שכולנו זקוקים לה], באתר Time Out תל אביב, 6 בינואר 2019
* 
* 
* 

==הערות שוליים==

קטגוריה:במאיות קולנוע צרפתיות
קטגוריה:זוכי פרס סזאר
קטגוריה:זוכות פרס סזאר
קטגוריה:מקבלי אות לגיון הכבוד
קטגוריה:זוכי פרס דונוסטיה
קטגוריה:זוכי אוסקר: פרסי כבוד
קטגוריה:צרפתיות שנולדו ב-1927
קטגוריה:צרפתים שנולדו ב-1927
קטגוריה:צרפתיות שנפטרו ב-2019
קטגוריה:צרפתים שנפטרו ב-2019
קטגוריה:צרפתים ממוצא יווני
קטגוריה:צרפתיות שנפטרו מסרטן השד
קטגוריה:זוכות פרסי קריסטל + לוסי לנשים בקולנוע
הגבול התרמודינמי

הגבול התרמודינמי הוא מושג מתחום התרמודינמיקה והמכניקה הסטטיסטית המתאר מצב בו מספר החלקיקים במערכת (אטומים או מולקולות) שואף לאינסוף. ההתנהגות התרמודינמית של המערכת מתקרבת לתחזיות המכניקה הסטטיסטית ככל שמספר החלקיקים במערכת גדול יותר, ובגבול התרמודינמי, תוצאות החישוב בצברים השונים של המכניקה הסטטיסטית מתכנסים לתוצאה יחידה.
==הצדקה מתמטית==
המקור המתמטי לגבול התרמודינמי נובע משימוש בנוסחת בולצמן עבור האנטרופיה: <math>S=K_B ln\Omega</math>, כאשר <math>K_B</math> הוא קבוע בולצמן, ו<math>\Omega</math> מציינת את מספר המצבים המיקרוסקופיים של המערכת. ספירת מספר המצבים האפשריים במערכת דורשת שימוש בחישובים הכוללים עצרות. כדי לפתח את הביטוי, משתמשים בנוסחת סטרלינג. השימוש בנוסחת סטרלינג מוצדק רק עבור מספרים גדולים, ולכן תחזיות המכניקה הסטטיסטית מתבססות על ההנחה שמטפלים במספרים גדולים של חלקיקים.

במערכות פשוטות הנמצאות בשיווי משקל תרמודינמי, ניתן להצדיק את התחזיות באמצעות תכונות של משתנים מקריים בלתי תלויים. עבור משתנים מקריים בלתי תלויים, השונות היא אדיטיבית, ולכן מתקיים עבורם משפט הגבול המרכזי. השימוש במשפט הגבול המרכזי מוצדק רק עבור מספר גדול של משתנים בלתי תלויים. כתוצאה מכך, מערכות פשוטות מרובות חלקיקים מפגינות התנהגות גאוסיאנית במקורב. ניתן להראות שבגבול התרמודינמי, היחס בין התוחלת לבין סטיית התקן שואף לאפס, ולכן אפקטיבית המערכת מפגינה התנהגות דטרמיניסטית.

==משמעות הגבול התרמודינמי במכניקה הסטטיסטית==
תוצאות רבות במכניקה הסטטיסטית ניתנות להצדקה ריגורוזית רק בגבול התרמודינמי. ללא הנחת הגבול התרמודינמי לא ניתן להניח שקילות בין הצברים השונים. בנוסף, תכונת האקסטנסיביות של האנטרופיה לא מתקיימת עבור מערכות שאינן בגבול התרמודינמי. באופו דומה, ניתן להצדיק תופעות דוגמת עיבוי בוז איינשטיין רק באמצעות הנחה זו.
==הערות שוליים==

קטגוריה:תרמודינמיקה
קטגוריה:פיזיקה סטטיסטית
ז'אק דמי

ז'אק דמי (בצרפתית: Jacques Demy; 5 ביוני 1931 – 27 באוקטובר 1990) היה במאי צרפתי. נחשב לבמאי הנגיש ביותר מהגל החדש הצרפתי. דמי לא התעניין בקולנוע אקספרימנטלי כמו אלן רנה או באג'נדות פוליטיות כמו גודאר, אלא עסק בעיקר ביצירת עולמות פנטזיה בדומה לפרנסואה טריפו. ביצירותיו עסק גם במחזות זמר, אגדות ובסרטי דור הזהב של הוליווד.

==ביוגרפיה==
דמי נולד בעיירה קטנה בסמוך לנאנט בחוף האטלנטי של צרפת, בילדותו ביים סרטים קצרים ולמד אומנות, לאחר הכשרה של האנימטור המפורסם פול גרימולט, הוא הפיק את הסרט הדוקומנטרי הקצר הראשון שלו בעזרתו של הבמאי הדוקומנטרי ג'ורג' רוקייה ב-1955. בסרט דמי מתמקד בזוג זקנים כפריים שמתמודדים עם האפשרות שאחד מהם ימות לפני השני. סרטו המלא הראשון, "לולה", הופץ ב-1961 ומשך את תשומת לבו של גודאר שצירף אותו לתנועה של הגל החדש, ב-1962 התחתן דמי עם הבמאית-יוצרת אנייס ורדה, שהייתה משויכת לתנועת הגדה השמאלית, מה שגרם לשיתוף פעולה של דמי עם יוצרים כמו אלן רנה ואלן רוב-גרייה. ב-1964 יצא סרטו המפורסם ביותר של דמי, "מטריות שרבורג", מחזמר אקספרימנטלי שבו כל הדיאלוגים הם שירה בהלחנתו של מישל לגראן. לאחר מכן יצר בשנת 1967 את הסרט "העלמות מרושפור", שהצליח אך במידה פחות מ"מטריות שרבורג".

דמי נפטר ממחלת האיידס ב-1990 ואלמנתו אנייס ורדה הוציאה את הסרט הדוקומנטרי "ג'אקו איש נאנט", המתאר בעיקר את הרפתקאותיו של ז'אקו עם חבריו, אהבותיו הראשונות, וקשרו לילדה היפה שכצעירה נכנסה להריון ודמותה שימשה אותו שנים מאוחר יותר כהשראה לז'נבייב ב"מטריות שרבורג". הסרט מצולם בצבע ובשחור לבן ומשלב קטעי ארכיון וסרטים ישנים הנראים כמו ניסיונותיו של ילד חובב קולנוע ליצור סרטים משלו. הסצנות, צולמו בבית ילדותו של דמי.

==קישורים חיצוניים==

* 
* 

==הערות שוליים==

קטגוריה:במאי קולנוע צרפתים
קטגוריה:צרפתים שנפטרו מאיידס
קטגוריה:צרפתים שנולדו ב-1931
קטגוריה:צרפתים שנפטרו ב-1990
אגמית (צמח)

אגמית (שם מדעי: Spirodela) היא סוג צמח במשפחת הלופיים. עם סוג זה נמנים צמחי מים צפים, זעירים וחסרי שורשים, הגדלים במקווי מים עומדים או בזרימה איטית. פרחיו קטני ממדים. שמו העברי של הצמח מרמז בית גידולו.

הסוג השתייך בעבר למשפחת 'עדשת-המים', שעל-פי מחקרים סיסטמטיים עדכניים נחשבת לתת-משפחה של משפחת הלופיים. בסוג שלושה מינים, אחד מהם גדל בארץ ישראל – אגמית רבת-שורשים (Spirodela polyrhiza).

==קישורים חיצוניים==

קטגוריה:צמחים שתוארו ב-1839
קטגוריה:טקסונים שתוארו בידי מתיאס שליידן
קטגוריה:עדשת מים
קטגוריה:צמחי מים מתוקים
יהודית ויעקב, שירים מהבית

יהוּדִית ויַעקֹב, שירים מהבית הוא האלבום ה-17 של הזמרת הישראלית יהודית רביץ שיצא באוגוסט 2010. בפרויקט, שהוקלט באולפנה הביתי של רביץ, שיתפו פעולה לראשונה יהודית ואחיה יעקב רביץ (במקצועו גיטריסט, מורה לגיטרה ומפיק מוזיקלי), ויחד חידשו קלאסיקות ישראליות, כגון: "אתם זוכרים את השירים", "פרח הלילך", "צריך לצלצל פעמיים", "ניגונים", "הוי ארצי מולדתי", "לפנות ערב" ו"שני שושנים".

באלבום ניכרת הפשטות שבעיבודים הכוללים גיטרה ושירה בלבד. יהודית שרה את כל השירים, ואחיה יעקב מלווה אותה בגיטרה בכולם. בנוסף יהודית מצטרפת לנגינה בגיטרה בשיר "ליבבתיני", ויעקב מצטרף לקולות רקע בשיר "לפנות ערב".

את עטיפת האלבום וכן הצילומים שבחוברת צילם ניר סגל, ומוצגים בה יהודית ויעקב רביץ.

תוך חודש הגיע האלבום למעמד אלבום זהב על מכירות של למעלה מ-20 אלף עותקים, ולאור ההצלחה הועלה סבב הופעות של השניים לשירי האלבום. בהופעה יהודית הוסיפה לשיר קלאסיקות ישראליות נוספות שלא נכללו באלבום, וכבר ביצעה אותם בעבר, כגון: "שיר הכד" (מילים: אברהם חלפי, לחן: מרדכי זעירא), "דבקה רפיח" (מילים: עמנואל זמיר, לחן: עממי), "מגדלור" (מילים: דן אלמגור, לחן: משה וילנסקי), "עין גדי" (מילים: איתן פרץ, לחן: ש. דיבון) ו"וידוי" (מילים: אלכסנדר פן, לחן: סשה ארגוב).

== רשימת רצועות ==

== קישורים חיצוניים ==

* [http://www.iba.org.il/gimmel/gimmel.aspx?entity=685761&type=271&topic=0&mediaCd=586215 שירים מהבית - יהודית ויעקב רביץ], הקלטת תוכנית רדיו ברשת ג' עם יהודית ויעקב רביץ

קטגוריה:אלבומי 2010
קטגוריה:אלבומי יהודית רביץ
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הליקון
רב גידל

רב גידל היה אמורא בדור השני לאמוראי בבל וארץ ישראל, תלמיד מובהק של רב.

הוא מביא עשרות פעמים בתלמוד את מאמריו של רב, לעיתים רבות - שמע אותם מרבו חייא בר יוסף, ולעיתים נדירות - גם את מאמריו של זעירי.

לאחר פטירתו של רב, עבר רב גידל ללמוד מפי תלמידו רב הונא. רב הונא היה מאריך בדרשותיו ושיעוריו בתלמוד, ולכן רבים מתלמידיו, בינם רב גידל, התאפקו מלצאת לצרכיהם בשעת השיעור, ונעשו עקרים, ולא יכלו להוליד עוד.

בהמשך עבר להתגורר בארץ ישראל, בבית מדרשו של רבי יוחנן בטבריה. בהקשר לכך, מסופר על האמורא, רבי אבא, שהקדים את רב גידל בקניית קרקע שרב גידל כבר התעסק בקנייתה. המקרה הגיע לידיעתו של רבי יצחק נפחא, והוא שאל את רבי אבא: אם עני מהפך בחררה (עוגת קמח צלויה על גחלים), ובא אחר ולוקחה ממנו, מה הדין? רבי אבא ענה: הוא נקרא רשע. רבי אבא הסביר לרבי יצחק שהוא לא ידע שרב גידל כבר התחיל להתעסק בקניית קרקע זו, ועכשיו שהוא יודע את הרקע הוא מסכים לתת לו אותה במתנה אך לא למכרה לו, משום שמכירת הקרקע הראשונה נחשבת לסימן רע. רב גידל סירב לקבלה במתנה, על פי הפסוק במשלי "שונא מתנות יחיה". מאחר ששניהם סירבו להשתמש בקרקע, היא נשארה הפקר, והייתה מכונה "הקרקע של הרבנים".

היה נוהג לעמוד ליד שערי טבילה (מקום שנמצאות שם נשים), כדי להורות הלכות טבילה לנשים, וכאשר שאלו אותו חכמים האם אין הוא מפחד מגירוי היצר, ענה שאין חושש לדבר, שכן אין יצר הנשים שולט עליו כלל.

==קישורים חיצוניים==

* 
* איתי מרינברג־מיליקובסקי, [https://in.bgu.ac.il/heksherim/mikan/DocLib22/MM-23.pdf ארעא דרבנן: על סכסוך טריטוריאלי ויישובו בסיפור תלמודי], בתוך: חנה סוקר־שווגר (עורכת), מכאן, גיליון כ"ג, ספטמבר 2022

==הערות שוליים==

קטגוריה:הדור השני לאמוראי בבל
קטגוריה:תלמידי רב
דיאטת השלום העולמי

דיאטת השלום העולמי (באנגלית: World Peace Diet) הוא ספר עיון פרי עטו של המוזיקאי ואיש החינוך ויל טאטל, העוסק בקשר בין תזונת הפרט להלכות חייו והסביבה. טאטל טוען בספר כי בחירת המזון של הפרט עלולה להביא לבעיות סביבתיות, בריאותיות וחברתיות. כמו כן מדגיש טאטל את היחס לבעלי חיים בתעשיית המזון, אותו הוא מתאר כאכזרי. טאטל מבקש לתאר בספר סט עקרונות אוניברסליים אשר, לטענתו, שמירה עליהם תביא לאושר ושיפור בחיי הפרט. ראש לעקרונות אלו הימנעות מאכילת מוצרים מהחי ומשימוש במוצרים שמקורם בחיות.

== ראו גם ==
* כל יום הוא טרבלינקה - ספר עיון הטוען כי היחס לבעלי החיים בידי בני האדם שימש כהשראה, כמודל וכהצדקה למעשי אלימות או זוועה שבוצעו כנגד בני אדם.
* שחרור בעלי-החיים (ספר) - ספר עיון מאת הפילוסוף פיטר סינגר העוסק בזכויות בעלי החיים. 
* לאכול בעלי חיים - ספרו הפרו-צמחוני של ג'ונתן ספרן פויר.

==קישורים חיצוניים==
* 
* [http://shalomdiet.wordpress.com תרגום בהתהוות של הספר לעברית]
* 

קטגוריה:ספרי 2005
קטגוריה:ספרי עיון
קטגוריה:זכויות בעלי חיים: ספרות
1907 בארצות הברית

1907 בארצות הברית הייתה השנה בה חגגה ארצות הברית 131 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית)
* סגן הנשיא: צ'ארלס וורן פיירבנקס (המפלגה הרפובליקנית)

== אירועים בולטים ==

16 בנובמבר: [[אוקלהומה]]
* 23 בינואר – צ'ארלס קרטיס מקנזס הופך לסנאטור האמריקאי הראשון ממוצא אינדיאני.
* 28 באוגוסט – חברת UPS נוסדה בסיאטל שבוושינגטון על ידי ג'יימס א' קייסי.
* 16 בנובמבר – אוקלהומה מצטרפת לארצות הברית בתור המדינה ה-46
* 6 בדצמבר – פיצוץ בשני מכרות פחם במונונגה שבמערב וירג'יניה גורם למותם של 362 איש לפחות.
* 19 בדצמבר – פיצוץ במכרה פחם בג'ייקובס קריק שבפנסילבניה גורם למותם של 239 עובדים.

== נולדו ==
* 22 בינואר – דאגלס קוריגן, טייס אמריקאי (נפטר ב-1995) 
* 12 במאי – קתרין הפבורן שחקנית קולנוע אמריקאית, 4 פעמים זוכת פרס אוסקר (נפטרה ב-2003) 
* 26 במאי – ג'ון ויין, שחקן קולנוע אמריקאי (נפטר ב-1979) 
* 27 במאי – רייצ'ל קרסון, זואולוגית וביולוגית ימית אמריקאית (נפטרה ב-1964) 
* 16 ביוני – ג'ק אלברטסון, שחקן, קומיקאי, זמר ורקדן אמריקאי (נפטר ב-1981) 
* 7 ביולי – רוברט היינליין, סופר מדע בדיוני אמריקאי (נפטר ב-1988) 
* 16 ביולי – ברברה סטנוויק, שחקנית אמריקאית (נפטרה ב-1990) 

== נפטרו ==

* 26 במאי – אידה סקסטון מקינלי, אשתו של נשיא ארצות הברית ויליאם מקינלי (נולדה ב-1847) 

== קישורים חיצוניים ==

*
רמי בר אבא

רמי בר אבא (לפעמים מוזכר בשם רבי אמי בר אבא). היה אמורא בדור השלישי לחכמי בבל, ותלמידו של רב הונא.

רמי בר אבא העביר רבות מתקנותיו של רבי יוסי בציפורי, שהיו מסורות בידו, לבני דורו. ביניהם: לא תלך אשה ובנה אחריה בשוק, משום מעשה שהיה, שאשה הלכה בשוק ובנה אחריה; בני אדם פרוצים, תפסו את בנה מאחריה, וכאשר נבהלה בראותה שבנה איננו, הם אמרו לה: בואי ונראה לך היכן בנך. כך משכו אותה למקום מסתור, שם עינו אותה במעשים מגונים. תקנה נוספת: בעבר, היה בית שימוש ציבורי שם נכנס כל החפץ בכך. רבי יוסי תיקן שהנשים ידברו יחד בקול בעודן בבית השימוש, כדי שידעו אנשים שהן שם ולא יתקרבו למקום, דבר האסור משום צניעות וייתכן שגם משום ייחוד.

מזכיר רבים מאמרותיו של רב הונא, שעל פי הידוע לנו היה רבו. הוא עסק רבות באגדה.

==אמרותיו==
על האדם ללמוד מוסר השכל מכל דבר. למשל, מאיסור ערלה - שעל האדם לאפק ולמתן את עצמו מתאוות העולם, כמו שכשיצא הפרי מהעץ לא יחטוף אותו מיד לאכלו, כך גם לפני שמקיים מצוות עונה יבדוק שאשתו איננה נדה, והשוחט בעל חיים יפשיט את עורו לפני שאוכלו שמא ימצא טרפה. (רמי בר אבא מסר דוגמאות נוספות במסכת ביצה).

==קישורים חיצוניים==

* 

==הערות שוליים==

קטגוריה:הדור השלישי לאמוראי בבל
קטגוריה:תלמידי רב הונא
רב מתנה

רב מַתְנָה היה אמורא מהדור השני לחכמי בבל, תלמיד מובהק של שמואל.

שמואל סמך מאוד על חכמתו, ובהזדמנות מסוימת אמר לו: אל תשב על מקומך, עד שתפרש לי שמועה זו! כאשר רב מתנה התנגד לדבריו, הוא התחשב בו הוא קיבל גם הרבה תורה מרב, ומזכיר גם מתורתם של אבא בר אבא ולוי.

רב יהודה היה תלמיד זקן יותר של שמואל, ולכן רב מתנה היה כנוע אליו והעריכו.

==בניו==
בנו רבה היה ידוע כחריף. במסכת הוריות נידונים רבי זירא לעומת רבה בר רב מתנה, אשר מציגים היבטים שונים של עוקר הרים: בנים אחרים שלו ככל הנראה הם רב טובי בר רב מתנה, תלמידו של רב יוסף ועוד אמוראים רבים המוזכרים בתלמוד "בר רב מתנה".

== קישורים חיצוניים ==

*

==הערות שוליים==

קטגוריה:הדור השני לאמוראי בבל
קטגוריה:תלמידי רב
קטגוריה:תלמידי שמואל
רב שיזבי

רב שיזבי היה אמורא, בדור הרביעי לאמוראי בבל, תלמידו של רב חסדא. היה ידוע כאדם גדול (גדול בתורה), כאשר הוא אמר דברי תורה שהיו קשים להבנה, הזהיר רבא לעיין בתוכן דבריו ולא לזלזל בדבריו, שכן הם נאמרו מפי אדם גדול.

התלמוד הבבלי מספר כי רב חסדא היה נוהג לעבור לפני בית אביו (ולפי פירוש אחר: חמיו) של רב שיזבי, וראה שרגילים שם בהדלקת נרות רבים, ואמר: מכאן יצא אדם גדול (על פי המקובל שהמהדר בנר מצווה יש לו בנים תלמידי חכמים), והוא רב שיזבי שיצא מבית זה.

רב שיזבי היה בהמשך תלמידו של רב חסדא, אך גם דן בהלכה לפני רבה.

הימן משער שהוא עלה לארץ ישראל לזמן קצר, וקיבל תורה מפי רבי יוחנן.

יש להבדיל בין רב שיזבי זה, לרב שיזבי השני, שהיה תלמידו של רבא, שאמר עליו כי הוא אדם גדול.
== קישורים חיצוניים ==

* 

==הערות שוליים==

קטגוריה:הדור השלישי לאמוראי בבל
רבה בר רב שילא

רבא (או רבה או רבי אבא) בר רב שילא היה בדור הרביעי לאמוראי בבל, תלמידו של רב חסדא.

על רבותיו נמנו מלבד רב חסדא, רב מתנה, ורב המנונא סבא. שימש כדיין.

מסופר, כי מצא את אליהו הנביא. שאלו: מה עושה כעת הקדוש ברוך הוא? אמר לו אליהו הנביא: אומר שמועות (דברי תורה) משמם של חכמי התנאים, חוץ מרבי מאיר, מכיוון שלמד תורה מפיו של אחר. שאל אותו רבה בר שילא: והלא לקח רק את הפנימיות מתורתו, אבל לא למד ממעשיו, כאדם המוצא רימון, שאוכל את תוכו וזורק את קליפתו? השיב אליהו הנביא: בעקבות דבריך, אומר הקב"ה שמועה מפיו של רבי מאיר - 

רבה בר רב שילא הוא האמורא הראשון המוזכר בתלמוד הבבלי והיחיד בכלל שמוזכר בדף הראשון על פי ה"שלמי חיים" הוא נבחר להיות האמורא הפותח את הש"ס מפני דבריו החשובים על כך שכל דבר תורה נאמר מפי הקדוש ברוך הוא.

==אמרותיו==
לעולם יבקש אדם רחמים מהקב"ה, אפילו עד כיסוי העפר האחרון שבו יכסו את קברו.

== קישורים חיצוניים ==

*

==הערות שוליים==

קטגוריה:הדור השלישי לאמוראי בבל
קטגוריה:תלמידי רב חסדא
קליבר (מכשיר מדידה)

קליבר דיגיטלי מודד מטבע של 2 [[אירו]]
קליבר עם נוניוס. קליבר זה מאפשר מדידה בדיוק של עד 1/20 מ"מ, או "1/128. הקליבר שבתמונה מודד כעת 24.75 מ"מ{{ש}}
1) הלסתות הראשיות. משמשות למדידת אורך וקוטר חיצוני של גליל, צינור או כדור{{ש}}
2)לסתות משניות. משמשות למדידת קוטר פנימי{{ש}}
3)מוט זחיח, משמש למדידת עומק של חורים וקדחים{{ש}}
4)שנתות ראשיות - מילימטר{{ש}}
5)שנתות ראשיות - אינץ'{{ש}}
6)נוניוס מילימטרי{{ש}}
7)נוניוס אינצ'י{{ש}}
8)תפס המחלק: רק כאשר התפס לחוץ ניתן להזיח את המחלק, ובאופן כזה אפשר לבצע מדידה במקום בו לא ניתן לקרוא את השנתות, לשחרר את התפס ובכך לנעול את הקליבר, ולהוציאו לקריאת המדידה
אנימציה המדגימה שימוש בנוניוס לביצוע מדידה בדיוק של 1/10 מ"מ
קליבר, או בשמו העברי מד-זחיח, הוא מכשיר מדידה למדידות אורך חיצוניות ופנימיות מדויקות.

==אטימולוגיה==
המילה העברית הנפוצה בשימוש "קליבר" בהקשר של כלי מדידה לא קשורה כלל ל"קליבר", שהוא הקוטר הפנימי של צינור או קנה של כלי ירייה (למשל "אקדח בקליבר של 9 מ"מ"), אלא מהווה שיבוש של המילה האנגלית "Caliper". למרות הדמיון הצלילי, באנגלית אלו שתי מילים שונות (Caliber/Caliper), שהתמזגו בעברית למילה אחת בעלת שתי משמעויות שונות.
המונח העברי "מד זחיח", נשען על הפסוק בספר שמות "ולא יזח החושן מעל האפוד", ומורה על מבנה המכשיר שמבוסס על רכיב שניתן להזחה. השם האנגלי "קליפר" משמש לציון מספר מכשירי מדידה, שהראשונים בהם ידועים החל במאה השישית לפני הספירה, ובהם גם מיקרומטר, אך בעברית השם "קליבר" משמש רק לאחד מהם (עם וריאציות) - "קליפר ורנייה", שהומצא במאה ה-19.

==שימושים==
בעזרת חלקיו השונים של הקליבר ניתן למדוד אורך, קוטר פנימי, קוטר חיצוני, ועומק. קליבר באיכות טובה מודד בדיוק של עד 0.01 מילימטר (10 מיקרומטר).

מכשיר בעל דיוק גבוה יותר הוא המיקרומטר.
==היסטוריה==
מכשיר המבוסס על עיקרון מדידה דומה היה ידוע עוד בתקופה של יוון העתיקה. המכשיר בצורה הנוכחית נבנה לראשונה בארצות הברית ב-1861.

המונח האנגלי "קליפר ורנייה" קרוי על שמו של פייר ורנייה , מתמטיקאי צרפתי שהמציא את סקאלת ורנייה .

==סוגים==
קיימים סוגים שונים של קליברים הנבדלים באופן קריאת המדידה במכשיר: דיגיטלי, מחוג או נוניוס כפי שמודגם באיור.

המפתח המרבי של קליברים נפוצים הוא 150 מ"מ, 200 מ"מ ו-300 מ"מ .

קליברים עם מפתח גדול יותר מגיעים עד 2,000 מ"מ (שני מטר).

== ראו גם ==
* סרט מידה
* מיקרומטר

==קישורים חיצוניים==

* 

קטגוריה:מכשירי מדידה
פאול פוקס

תצלום של פאול פוקס משנת 1980
ציור משנת 1998.

פאול פוקס (בהונגרית: Pal Fux; 23 בנובמבר 1922 - 5 בפברואר 2011) היה צייר, תפאורן ומעצב תלבושות ישראלי.

==ביוגרפיה==
פוקס נולד בנגיסלונטה (Nagyszalonta) שבטרנסילבניה וסיים בית ספר יסודי יהודי, לאחריו למד שנתיים בבית הספר הרומני לדקדוק באוראדיה. הוא למד בבית ספר התיכון על שם ד"ר ליפוט קצ'קמטי (Dr. Lipot Kecskemeti). פוקס החל לצייר כבר בגיל צעיר ועבד עם אימרֶה פולדס (Imre Foldes), ראש אמני הגרפיקה של בית ההדפסה זוננפלד (Sonnenfeld) באוראדיה. בין השנים 1943-1940 למד בבודפשט אצל שאנדור בורטניק (Sandor Bortnyik).

בין השנים 1943–1944 היה אסיר במחנה עבודה. כל משפחתו נרצחה בשואה למעט אביו. בשנת 1946 התחתן ונולדו לו שני ילדים. עסק בעיצוב במה ובובות בתיאטרון הבובות של אוראדיה ובמקביל היה גם מנהל הבמה. בשנת 1968 זכה בפרס השני בתערוכת הביאנלה של עיצוב במה בזגרב.
בשנת 1972 עלה לארץ ישראל.. בשנת 1975 זכה בפרס הראשון יחד עם נפתלי בזם בתערוכת "הים" בחיפה וכן בפרס נורדאו לאמנות הציור.

==יצירתו==
יצירותיו של פוקס עוסקות בעיקר בנושאים לאומיים, בין יצירותיו תמונות על אסון מעלות והפיגוע בקריית שמונה, אותן הקדיש למועצות המקומיות. לאחר מלחמת יום הכיפורים צייר 49 מיניאטורות שעסקו במלחמה. המיניאטורות הוצגו בתערוכה בניו-יורק שנערכה ב"בית הידידות" ישראל-אמריקה. לאחר מבצע אנטבה צייר ציור בהשפעת החטיפה המתארת את החטופים משוועים לעזרה ואת יוני נתניהו במרכזה. התמונה נמסרה כשי לצנחנים

* 1943 - תערוכה קבוצתית ראשונה, בודפשט, 'Vasas Trade Union Center', תחת כותרת "Freedom and people"
* 1961 - במרכז הקרן לאמנויות, בוקרשט (תערוכת יחיד)
* 1964 - וורשה, פולין.
* 1968 - פריז, צרפת.
* 1972 - גלריה גרפיקה 3, חיפה (תערוכת יחיד)
* 1973 - באר שבע.
* 1974 - גלריית אנג'ל, ירושלים (תערוכת יחיד)
* 1975 - הגלריה, בוגוטה קולומביה (תערוכת יחיד)
* 1975 - בית האומנים, ירושלים (תערוכת יחיד)
* 1975 - גלריית אביאור, תל אביב (תערוכת יחיד)
* 1975 - גלריה ארטא, יפו (תערוכת יחיד)
* 1975 - בית הידידות הישראלי, ניו יורק (תערוכת יחיד)
* 1976 - גלריה "119", תל אביב
* 1978 - מונטה קרלו, מונקו
* 1979 - ציריך, שווייץ
* 1980 - בית האומנים, ירושלים (תערוכת יחיד)
* 1981 - גלריית התיאטרון המלכותי, סידני אוסטרליה (תערוכת יחיד)
* 1991 - ימקא, ירושלים (תערוכת יחיד)
* 1992 - המוזיאון יהודי הלאומי, וושינגטון (תערוכה קבוצתית)
* 2000 - אמיטק, תל אביב (תערוכה קבוצתית) 
בהונגריה, עבודותיו מופיעות במוזיאון Gyor, מוצגות כחלק מעזבון של אימר פאטקו (Imare Patko).

== קישורים חיצוניים ==
* [http://ghetto.galim.org.il/mark/draw.html ילדי השואה והטלאי הצהוב, פאול פוקס] הציור מופיע על עטיפת הספר "מבעד לעינינו: ילדים חווים את השואה", יצחק ב. טיטלבוים, הוצאת דודו, קריית ארבע 1987 (מהדורה שנייה 1993). באתר 'ילדים בגטו'.

==הערות שוליים==

קטגוריה:ציירים ישראלים
קטגוריה:זוכי פרס נורדאו
קטגוריה:מעצבי תלבושות ישראלים
קטגוריה:ישראלים ילידי רומניה
קטגוריה:יהודים הקבורים בהר המנוחות
קטגוריה:ישראלים שנולדו ב-1922
קטגוריה:ישראלים שנפטרו ב-2011
נחל עורבים

מפל עורבים

נחל עורבים (בערבית: ואדי נסרה (נחל נשרים); ואדי ע'וראבה (נחל עורבים)) הוא נחל בצפון מערב רמת הגולן.

ראשיתו של הנחל באזור חורבת פורן, כ-1.5 ק"מ מצפון-מערב לצומת פורן. הנחל ממשיך מערבה בערוץ רדוד. כ־2 ק"מ ממוצאו, סמוך לצומת האמיר (צומת ווסט), נבנה בשנת 1999 סכר עפר בערוץ הנחל, היוצר את מאגר עורבים העליון. הנחל ממשיך לזרום ממערב לכביש 978 ולאחר קילומטר וחצי הוא מגיע אל קבוצת המעיינות עֵין א-טַרִיק המזינות את הנחל, לידן נבנה מאגר עורבים התחתון, האוגר מי שיטפונות. משם זורמים בנחל מעט מים בערוץ רדוד ולאחר 2.5 ק"מ הוא חוצה את ציר נפט. כ-500 מטרים ממערב לציר הנפט מתחתר הנחל בקניון עמוק ויורד במהירות אל עמק החולה. חלק זה של הנחל ישנם שבעה מפלים. הגדול בהם קרוי "מפל עורבים" וגובהו כ-30 מטרים. ארבעת המפלים העליונים חתורים בבזלת ושלושת התחתונים חתורים בשכבות גיר. משם זורם נחל עורבים מערבה בעמק החולה, וכעבור 2.5 ק"מ הוא נשפך יחד עם נחל ירדינון לתעלת ניקוז שאורכה כקילומטר ונשפכת לירדן ממערב לקיבוץ להבות הבשן.

על שתי גדות הנחל קיימת צמחיית נחל מגוונת, ובסביבתה שוכנות להקות של חזירי בר, שפני סלע, צבאים ארץ-ישראליים, צבועים, זאבים, שועלים, תנים, נשרים, עקבים עיטיים ורחמים.
מצוק ניתן לראות את קילוחי הלבה (בצורת עמודוני בזלת) וביניהם שכבה דקה של פלאוסול (אדמה מאובנת) אדמדם אשר נוצר מבליה של הבזלת בתקופה ארוכה ללא פעילות געשית.]]
מקצה הנחל נצפים הרי הגליל ועמק החולה. 

חלקו הקניוני של הנחל הוא חלק משמורת נחל עורבים. אל מפל עורבים מובילים שבילי טיול מציר הנפט מערבה, ומעמק החולה לכיוון המפל.

==לקריאה נוספת==

*קום התהלך בארץ - עמנואל הראובני. ערך שמורת נחל עורבים. 
*ארץ הצבי והיעל - עוזי פז. ערך שמורת נחל עורבים. 
*הגולן - ארץ הרי הגעש - דורון מור. עמ' 171-170: נחל עורבים. 
*דברי הסבר לתוכנית ג/13908 - שמורת נחל עורבים הרחבה.

==קישורים חיצוניים==

* [http://cms.education.gov.il/EducationCMS/Units/Tiyulim/maslulim/RamatHgolan/RamatHgolan1/ms117.htm נחל עורבים], באתר משרד החינוך
* [http://cms.education.gov.il/EducationCMS/UNITS/Tiyulim/PopUps/OpenPopUpImage.aspx?src=/NR/rdonlyres/533AB47D-837C-4EC7-9D37-1A781CE9624A/111846/2.jpg תמונה של מפל עורבים]
* [http://cms.education.gov.il/EducationCMS/UNITS/Tiyulim/PopUps/OpenPopUpImage.aspx?src=/NR/rdonlyres/533AB47D-837C-4EC7-9D37-1A781CE9624A/111830/4.jpg תמונה של נחל עורבים מלמעלה]
* 
* [http://inature.info/wiki/נחל_עורבים טיול בנחל עורבים], באתר טבע ונופים בישראל
* 
* מסלול טיול מפורט ומעודכן ב[https://web.archive.org/web/20130122203117/http://www.nelech.co.il/Track/TrackInfo/92 נחל עורבים]

==הערות שוליים==

קטגוריה:החרמון
קטגוריה:רמת הגולן: נחלים
קטגוריה:יובלי הירדן
קטגוריה:קו התלים הישראלי
מד עובי ציפוי

דוגמה למכשיר מד עובי ציפויי

מד עובי ציפוי הוא מכשיר מדידה המיועד למדידת עובי ציפוי על מתכת ברזלית ואל-ברזלית.

המכשיר פועל על עיקרון מדידה של זרם חשמלי (במתכות ברזליות) שנשלח מקצה המכשיר לחומר, ובמתכות אל-ברזליות הוא פועל על עיקרון של מיגנוט, ובכך יכול למדוד את הציפוי על המתכת ברמת דיוק של 0.0005 מילימטר. ישנן שיטות נוספות למדידת עובי ציפוי.

המכשיר מיועד למדידית עוביים של הציפויים הנפוצים ביותר בתעשיית המתכת: פלסטיק, צבע, אלגון, ורנית ועוד.

דוגמה: אם יצרן של מקררים צריך לבצע צביעה תוך כדי היצור, עליו לבצע את מדידת עובי ציפוי הצבע כדי שיעמוד בתקנים ולא יצבע יתר על המידה.

קטגוריה:מכשירי מדידה
בג"ץ קרסיק

בג"ץ קרסיק או הלכת קרסיק הוא כינוי לפסיקה של בית המשפט הגבוה לצדק (בג"ץ) שעסקה בדיני מקרקעין. בהחלטה נקבע פה אחד בהרכב של תשעה שופטים כי "אם המטרה הציבורית אשר שימשה בסיס להפקעת מקרקעין לפי פקודת הקרקעות (רכישה לצורכי ציבור) ... חדלה להתקיים, ההפקעה מתבטלת וככלל (בכפוף לחריגים שונים) יש להחזיר את המקרקעין לבעלים שממנו הופקעו, ולחלופין במקרים מתאימים לשלם את ערכה עקב מיצוי מטרת ההפקעה".

==רקע לפסיקה==
העתירה נסובה סביב קרקע ליד גבעת אולגה בשטח של 137 דונם שנרכשה על ידי אנשים פרטיים בשנות ה-40 של המאה ה-20. הקרקע הופקעה בשנות ה-50 של המאה ה-20 לצורך מטווח ושטחי אימונים של צה"ל ובמשך השנים הבעלים, ביניהם אהרן חטר-ישי, סירבו לקבל פיצוי עבור הקרקע המופקעת. בשנת 1993 מינהל מקרקעי ישראל הציע לצה"ל להעביר את המטווח למקום אחר וקידם פרויקט בנייה על הקרקעות. בעקבות זאת בעלי הקרקע פנו למדינה בדרישה לקבל את הקרקע חזרה.

==פסק הדין העקרוני==
בעתירה החליטו השופטים פה אחד באופן עקרוני שקרקע שאינה משמשת עוד את הייעוד לשמה הופקעה תושב לבעליה.

==הליכים לאחר פסק הדין המקורי==
לאחר קבלת ההחלטה העקרונית נתבקשו הצדדים לעתירה להביע את עמדתם בשאלה של תחולת ההחלטה האם ועד כמה תהיה רטרואקטיבית. אולם בסופו של דבר החליטו השופטים להשאיר את ההכרעה בעניין בידי הכנסת. תהליכי החקיקה התמשכו במשך שנים רבות ובסופו של דבר הסתיימו בפברואר 2010. על פי החוק החדש, הלכת קרסיק מוחלת רק על קרקעות שהופקעו משנת 1985. בנוסף, הותיר החוק לשר האוצר להודיע עם תום מטרות ההפקעה הראשונית על מטרת הפקעה אחרת.

העותרים בפרשת קרסיק זכו בשיעור הוצאות משפט יוצא דופן בגלל "התמשכות ההליכים ובהתחשב בתרומתן הרבה של העתירות ... לפיתוח דיני ההפקעות ... (ו)העובדה שעמדתם המשפטית העקרונית של העותרים באשר למגבלות המוטלות על הרשות בנוגע לשימוש במקרקעין שהופקעו על ידה נתקבלה".

==משמעות הפסיקה==
עורכי דין בתחום ההפקעות כינו את פסיקת בג"ץ בפרשה, "רעידת אדמה".

השופטת דורית ביניש אמרה ש"הלכת קרסיק מהווה, אפוא, ציון דרך חשוב במשפט הישראלי והיא נותנת ביטוי מובהק לשינוי המהותי שהתרחש בדיני ההפקעות במשפטנו בעקבות חקיקת חוק יסוד: כבוד האדם וחירותו. זאת, כחלק מהשינוי הרחב יותר בנקודת האיזון בין זכויות הפרט לבין אינטרס הכלל, שהתרחש בעקבות חקיקתם של שני חוקי היסוד בנוגע לזכויות האדם בשנת 1992".

==קישורים חיצוניים==
* 
* 

==הערות שוליים==

קרסיק
קטגוריה:ישראל: מקרקעין
קטגוריה:פסקי דין של בג"ץ בשנת 2001